Diari Oficial de la Generalitat Valenciana


Sumari del DOGV 8533, del 23-04-2019 (2019/4067)

RESOLUCIÓ de 15 d'abril de 2019, de la directora general de Justícia, per la qual s'inscriu la modificació dels Estatuts del Col·legi Oficial de Podòlegs de la Comunitat Valenciana en el Registre de Col·legis Professionals i de Consells Valencians Professionals de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8533

Data del DOGV
:   23-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4067


Data del document
:   15-04-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 15 d'abril de 2019, de la directora general de Justícia, per la qual s'inscriu la modificació dels Estatuts del Col·legi Oficial de Podòlegs de la Comunitat Valenciana en el Registre de Col·legis Professionals i de Consells Valencians Professionals de la Comunitat Valenciana. [2019/4067]  
Fets  
  
Primer. Que la Presidenta de l'esmentat Col·legi en nom i representació d'aquest va sol·licitar, amb data 11 de gener de 2018, la inscripció de la modificació parcial dels Estatuts del Col·legi Oficial de Podòlegs de la Comunitat Valenciana, en el Registre de Col·legis professionals i de Consells Valencià de Col·legis Professionals de la Comunitat Valenciana, en compliment del que es preveu en l'article 11 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
Segon. En data 26 d'octubre de 1999, es va dictar resolució de la Secretària General de la Conselleria de Justícia i Administracions Públiques, per la qual es va acordar inscriure en la Secció 1a del Registre de Col·legis Professionals i Consells Valencians de Col·legis Professionals, assignant-li el número 85 al Col·legi Oficial de Podòlegs de la Comunitat Valenciana (DOGV 3642, 10.12.1999).  
Tercer. Per resolució de 17 de gener de 2003, de la Secretària General de la Conselleria de Justícia i Administracions Públiques, es va resoldre inscriure la modificació dels Estatuts del Col·legi Oficial de Podòlegs de la Comunitat Valenciana (DOGV 4441, 17.02.2003)  
Quart. Examinada la sol·licitud i els citats estatuts es va requerir en data 24 de gener de 2019, perquè es procedira a l'adequació dels articles 8.2 i 14.c dels citats estatuts.  
Cinqué. Mitjançant escrit de data 4 de març de 2019, el citat Col·legi va esmenar el requeriment d'aquesta Direcció General, mitjançant certificat de la Secretària en el qual consta la modificació de l'article 14 apartat 1.c, apartat 2 i 3 i de l'article 16 apartats 2 i 3.  
Sisé. Finalment la present modificació parcial dels Estatuts del Col·legi Oficial de Podòlegs de la Comunitat Valenciana té la seua raó de ser, tal com acredita els certificats de la secretària del Col·legi, de dates 15 de febrer de 2018 i 4 de març de 2019, en la modificació dels articles 8, 10, i 16 d'aquests aprovada en Junta General Extraordinària celebrada el dia 3 de febrer de 2018, així com de l'article 14. Quedant redactats aquests articles amb el següent tenor literal:  
  
«Article 8  
L'accés a la col·legiació es regirà pel principi d'igualtat de tracte i no discriminació.  
Per a incorporar-se al Col·legi Oficial de Podòlegs de la Comunitat Valenciana com a col·legiat exercent serà requisit imprescindible la presentació per l'interessat de sol·licitud escrita dirigida a la Junta de Govern, que es podrà dur a terme a través de la finestreta única, acreditant:  
a) La identitat del sol·licitant.  
b) La condició de podòleg en virtut del títol acadèmic oficial vàlid en el territori de la Comunitat Valenciana que, en el cas de títol estranger, haurà d'estar degudament homologat o reconegut segons la normativa vigent d'aplicació.  
c) Tindre sol·licitada l'alta en la llicència fiscal corresponent.  
d) Alta en règim general o autònom.  
e) La direcció del domicili professional i l'Alta en el Registre Autonòmic de Centres, Serveis i Establiment Sanitaris en el territori de la Comunitat Valenciana.  
f) No estar inhabilitat per a l'exercici professional de la podologia.  
g) Fer l'ingrés de la quota de col·legiació.  
h) Els sol·licitants de nacionalitat distinta a l'espanyola hauran d'acreditar, a més, estar en possessió del permís que habilite per al treball a Espanya, llevant que per la seua nacionalitat no siga necessari.  
i) Declaració del sol·licitant d'estar al corrent de pagament de les quotes d'altres col·legis professionals en els quals estiga o haja estat col·legiat, així com de no haver sigut sancionat en aquests col·legis per infracció greu o molt greu en els últims cinc anys.  
  
Article 10  
La modificació de la condició de col·legiat exercent a la de no-exercent i viceversa es farà prèvia sol·licitud de l'interessat, devent acreditar, en el segon cas, la concurrència dels requisits establerts en l'art. 8 i abonament de la part proporcional de la quota d'exercent.  
  
  
Article.14  
1. La condició de col·legiat es perdrà:  
a) Per defunció.  
b) Per baixa voluntària degudament instada davant la Junta de Govern del Col·legi.  
c) Suprimit  
d) Per condemna ferma que porte parella la inhabilitació per a exercir la professió.  
e) Per sanció ferma d'expulsió temporal o definitiva del Col·legi, acordada en expedient disciplinari.  
2. La pèrdua de la condició de col·legiat per les causes expressades en els apartats d i e del número anterior serà acordada pel Comité o Junta de Govern del Col·legi mitjançant resolució motivada i serà comunicada per escrit a l'interessat, moment en què farà efecte, sent igualment comunicada al Consell General de Col·legis de Podòlegs.  
  
3. Suprimit.  
  
Article 16  
Seran deures dels col·legiats exercents en relació al Col·legi:  
1. Complir el que es disposa en els presents estatuts, normes que els desenvolupen, els acords vàlidament adoptats pels òrgans de govern, i les normes deontològiques de la professió.  
2. Estar al corrent en el pagament de les seues quotes col·legials i altres contribucions econòmiques, corporatives o fiscals.  
La falta de pagament de les quotes col·legials i altres contribucions econòmiques corporatives, comportarà la suspensió de la prestació dels serveis gratuïts oferits pel Col·legi mentre no s'estiga al corrent en el pagament, i això sense perjudici de la sanció que per infracció disciplinària poguera ser-li imposada, prèvia tramitació d'expedient disciplinari conformement als presents estatuts.  
Els pagaments de les quotes col·legials s'abonaran cada semestre entre els dies 5 i 10 del mes de gener i juliol.  
3. Comunicar al Col·legi els seus canvis de domicili o consulta professional, i l'aparició de causes d'inhabilitació o incompatibilitat per a l'exercici professional del podòleg.  
4. Comunicar al Col·legi tot acte d'intrusisme i competència deslleial que arribe al seu coneixement, així com les conductes mantingudes per tercers o altres col·legiats que vulneren la dignitat professional, les normes deontològiques, els drets dels pacients, els interessos professionals o els preceptes corporatius.»  
  
Fonaments de dret  
  
Primer. Revisada la sol·licitud de modificació dels Estatuts del Col·legi Oficial de Podòlegs de la Comunitat Valenciana, aquests contenen totes les determinacions exigides per l'article 10 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
Segon. La modificació estatutària ha sigut aprovada amb els requisits i formalitats previstos en aquest article i en els propis Estatuts del Col·legi.  
Tercer. L'expedient ha sigut tramitat pel Servei d'Entitats Jurídiques, adscrit a la Direcció General de Justícia de la Conselleria de Justícia, Administració Pública, Reformes Democràtiques i Llibertats Públiques, competent per així disposar-ho l'article 6.1 de la citada Llei 6/1997, tenint en compte el que es preveu per la Disposició Final del Decret 4/2002, de 8 de gener, en virtut de les atribucions que té conferides pel Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i pel Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques.  
Per tot l'anterior; vist l'article 36 de la Constitució i l'article 49.1.22a de l'Estatut d'Autonomia de la Comunitat Valenciana; la Llei 2/1974, de 13 de febrer, de col·legis professionals; els articles 11, 25 i 26 de la Llei 6/1997, de 4 de desembre, de la Generalitat Valenciana, de consells i col·legis professionals de la Comunitat Valenciana; així com dels articles 21 i 74 del Decret 4/2002, de 8 de gener, del Govern Valencià, pel qual s'aprova el Reglament de desenvolupament d'aquesta última; i altres disposicions complementàries de pertinent aplicació, resolc:  
  
Inscriure la modificació parcial dels Estatuts del Col·legi Oficial de Podòlegs de la Comunitat Valenciana, en el Registre de Col·legis Professionals i de Consells Valencians Professionals de la Comunitat Valenciana.  
  
Contra la present resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua notificació, o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 15 d'abril de 2019.- La directora general de Justícia: Verónica López Ramón.